غرق كل الورق والشوف غبش بين حجّانك
تعبت أكتب كلام الحب وتعاندني دموعي
تشيله حرف حرف وتذبل الورده ببستانك
وانا أسهل شي وأصعب شي لو بقول موجوعي
ترجّيتك بضعف الحب ما توزن بميزانك
تشد الحبل لين يصير بين إيديك مقطوعي
ترى هالقلب ما يتحمّل تخلّيه ينشانك
وهو حتّى على صغره غدالك صوت مسموعي
أنا حتى الهروب اللّى نويته صار عنوانك
ما دامي لا مشيت بكل درب تصير موضوعي
أشوف السحب وأشوف المطر والعشب بألوانك
وأخلّي النجم لامني سهرت بليلك شموعي